৪ প্রস্তাবেই বিশ্বের উন্নয়ন সম্ভব! জি-২০ সম্মেলনে বিরাট দাবি মোদির

ওয়েব ডেস্ক: জি-২০ শীর্ষ সম্মেলনে (G20 Leaders’ Summit) যোগ দিতে জোহানেসবার্গে (Johannesburg) গিয়েছেন ভারতের প্রধানমন্ত্রী নরেন্দ্র মোদি (Narendra Modi)। আর সেখানে তিনি বিশ্ব উন্নয়নের জন্য চারটি নতুন উদ্যোগ প্রস্তাব (Proposal) দিয়েছেন। অবকাঠামোগত উন্নয়ন, স্বাস্থ্যসুরক্ষা থেকে শুরু করে স্কিল বৃদ্ধি ও মাদক–সন্ত্রাস যোগ রোধ—একাধিক টার্গেটের কথা জানিয়ে এই উদ্যোগগুলি সামনে এনেছেন মোদি।

জি-২০ সম্মেলনে প্রধানমন্ত্রী মোদি জানান, ভারতের সভ্যতার মূল্যবোধ এবং ঐতিহ্যগত জ্ঞান আজকের দিনে বিশ্বের নানা সমস্যার সমাধান খোঁজার ক্ষেত্রে নতুন দিশা দেখাতে পারে। এই সম্মেলনে কী কী প্রস্তাব দিয়েছেন তিনি? দেখে নিন একনজরে।

আরও পড়ুন: ভারত-পাকিস্তান যুদ্ধে কী কী ফায়দা তুলল চীন? দেখুন স্পেশ্যাল রিপোর্ট

গ্লোবাল ট্রেডিশনাল নলেজ রিপোজিটরি: মোদির প্রথম প্রস্তাব—বিশ্বজুড়ে প্রচলিত ঐতিহ্যগত জ্ঞানের নথিভুক্তিকরণ ও সংরক্ষণের জন্য গ্লোবাল ট্রেডিশনাল নলেজ রিপোজিটরি গঠন। তাঁর মতে, প্রাচিনকাল থেকে চলে আসা বেশ কিছু প্রচলিত জ্ঞান ভবিষ্যৎ প্রজন্মের জন্য অত্যন্ত গুরুত্বপূর্ণ। তাই বিশ্বব্যপী এই ধরণের জ্ঞানের সংরক্ষণ জরুরি বলে মনে করেন মোদি।

আফ্রিকা স্কিলস মাল্টিপ্লায়ার ইনিশিয়েটিভ: বিশ্বের অগ্রগতির জন্য আফ্রিকার উন্নয়ন জরুরি বলে দাবি করেন মোদি। তিনি বলেন, এই কারণে ভারত বরাবর আফ্রিকার পাশে দাঁড়িয়েছে। তাই তাঁর দ্বিতীয় প্রস্তাব—আফ্রিকা স্কিলস মাল্টিপ্লায়ার ইনিশিয়েটিভ, যার মাধ্যমে আগামী দশ বছরে আফ্রিকার এক মিলিয়ন প্রশিক্ষক তৈরি করা উচিত এবং এভাবে আফ্রিকাবাসীর স্কিল উন্নয়ন সম্ভব।

জি-২০ গ্লোবাল হেলথকেয়ার রেসপন্স টিম: তৃতীয় প্রস্তাব হিসেবে প্রধানমন্ত্রী বলেন, বিশ্বজুড়ে স্বাস্থ্যসঙ্কট ও প্রাকৃতিক দুর্যোগের সময় একে অন্যের পাশে দাঁড়ানো জরুরি। এজন্য জি-২০ সদস্যদের প্রশিক্ষিত মেডিক্যাল বিশেষজ্ঞদের নিয়ে একটি দ্রুত প্রতিক্রিয়াশীল গ্লোবাল হেলথকেয়ার রেসপন্স টিম গঠনের আহ্বান জানান তিনি।

ড্রাগ–টেরর নেক্সাস প্রতিরোধ: চতুর্থ প্রস্তাবে মোদি বলেন, মাদক পাচার এবং সন্ত্রাসবাদের যোগসূত্র ভেঙে ফেলা এখন বিশ্বের নিরাপত্তার জন্য জরুরি। এই লক্ষ্যে জি-২০ দেশের একটি সম্মিলিত উদ্যোগ গ্রহণের আহ্বান করেন তিনি।